Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 276/04)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„Kärnten“

Referenčna številka: PDO-AT-A0218-AM01

Datum obvestila: 21.2.2020

OPIS ODOBRENIH SPREMEMB IN RAZLOGI ZANJE

Opis in razlogi

Ker se register vinogradov zdaj upravlja v okviru integriranega administrativnega in kontrolnega sistema, je treba prilagoditi največji donos na hektar.

ENOTNI DOKUMENT

1. Ime proizvoda

Kärnten

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

5. Kakovostno peneče vino

4. Opis vina

Označba porekla „Kärnten“ se lahko uporablja za vino in kakovostno peneče vino, vendar se za zadnje v praksi ne uporablja. Vino „Kärnten“ se večinoma proizvaja kot „Qualitätswein“. Analitske lastnosti so navedene v specifikaciji proizvoda.

Proizvaja se tudi vino „Kärnten“ z drugimi razlikovalnimi lastnostmi (npr. „Kabinett“, „Spätlese“, „Eiswein“). Ustrezne analitske lastnosti so navedene v specifikaciji proizvoda. Prevladujejo sadne, suhe in aromatične organoleptične lastnosti. Druge organoleptične lastnosti so navedene v specifikaciji proizvoda.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

Ustrezne omejitve pri proizvodnji vin

Pri označbi porekla „Kärnten“ so dopuščeni vsi enološki postopki, dovoljeni za vino z zaščiteno označbo porekla v skladu z uredbama (EU) 2019/934 in 2019/935, razen obdelave s kalijevim sorbatom in dimetil dikarbonatom. Razkisanje vin je mogoče v skladu z uredbama (EU) 2019/934 in 2019/935. Zvezna ministrica za kmetijstvo, regije in turizem odloči o morebitnem dokisanju glede na vremenske razmere v času rasti. Pogoje za morebitno dokisanje v tem primeru določata uredbi (EU) 2019/934 in 2019/935.

Posebni enološki postopki (vključno z obogatitvijo) izhajajo iz izbrane tradicionalne metode proizvodnje in so opisani v specifikaciji proizvoda.

b. Največji donosi

10 000 kilogramov grozdja na hektar

6. Razmejeno geografsko območje

Razmejeno geografsko območje označbe porekla „Kärnten“ vključuje celotno zvezno deželo Koroško v Avstriji.

7. Glavne sorte vinske trte

zweigelt – rotburger

grüner veltliner – weißgipfler

zweigelt – blauer zweigelt

8. Opis povezave

Koroška na zahodu meji na Vzhodno Tirolsko, na severozahodu na Salzburg, na severovzhodu in vzhodu na Štajersko, na jugu pa na Slovenijo ter na italijanski deželi Furlanija-Julijska krajina in Benečija. Mejo skoraj v celoti oblikujejo gorski grebeni: Visoke Ture in Krške Alpe na severu, Golica na vzhodu, Karnijske Alpe in Karavanke na jugu ter Lienški Dolomiti in skupina Šober na zahodu.

Zaradi zoženja ozemlja približno na sredini na le 44 km2, skupaj z različnima vrstama terena, je dežela razdeljena na Zgornjo Koroško z visokimi gorami in Spodnjo Koroško, kjer prevladujejo Celovška kotlina in široke rečne doline. Koroška leži na srednjeevropskem območju z zmernim podnebjem. Vpliv sredozemskega podnebja se na splošno precenjuje. Glavni alpski greben je poleg tega pomembna vremenska ločnica, ne pa tudi podnebna ločnica. Kljub temu na podnebje močno vplivajo južna lega, relief in druge lokalne razmere. Zaradi tega nastanejo mikroklime.

Za proizvodno strukturo na koroškem vinorodnem območju so značilna družinska vinogradniška gospodarstva, ki večinoma predelujejo grozdje lastne pridelave in velikokrat tudi prodajajo neposredno s svojih kmetij. Vinogradi se skoraj izključno gojijo s sistemom „visoke kulture“ in žičnih brajd.

9. Bistveni dodatni pogoji (pakiranje, označevanje, ostale zahteve)

Pravni okvir:

nacionalna zakonodaja.

Vrsta dodatnega pogoja:

odstopanje v zvezi s proizvodnjo na razmejenem geografskem območju.

Opis pogoja:

V skladu z avstrijskim zakonom o vinu se lahko vino z oznako porekla „Kärnten“ trži le, če ima uradno številko preverjanja kakovosti (Staatliche Prüfnummer). To pravilo se ne uporablja za „Sekt“, „Qualitätsschaumwein“ ali „Hauersekt“.

Povezava na specifikacijo proizvoda

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) UL L 9, 11.1.2019, str. 2.